RESPUBLIKA MEHMONXONA XO‘JALIGI VA TURIZM O‘ZBEKISTON-TURKIYA LITSEYINI TAShKIL ETISh TO‘G‘RISIDA

“O‘zbekturizm milliy kompaniyasi turistik komplekslari va tashkilotlarini O‘zbekiston Respublikasi otel va mehmonxonalari ishlarini jahon talablari darajasida tashkil eta oladigan malakali mutaxassislar bilan ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Xalq ta’limi vazirligi, “O‘zbekturizm” milliy kompaniyasi va Turkiya Respublikasi Milliy ta’lim vazirligining 1993/94-o‘quv yilidan boshlab Toshkent shahridagi 24-o‘rta hunar bilim yurti negizida O‘zbekiston Respublikasi Xalq ta’limi vazirligining Respublika mehmonxona xo‘jaligi va turizm O‘zbekiston-Turkiya litseyini tashkil etish to‘g‘risidagi taklifi qabul qilinsin.
 2. O‘zbekiston Respublikasi Xalq ta’limi vazirligi:
 mazkur o‘quv yurti faoliyatini tashkil etish va boshqarishda O‘zbekiston Respublikasi Vazirlar Mahkamasining “O‘zbekiston-Turkiya litseylari faoliyatini tashkil etish va rivojlantirish chora tadbirlari to‘g‘risida” 1993-yil 27-maydagi 255-son qaporiga hamda shu qaror bilan tasdiqlangan litsey to‘g‘risidagi nizomga amal qilsin;
 o‘quv yurtini ta’minlash, o‘quvchilarning oziq-ovqati va kiyim-kechagi, O‘zbekiston Respublikasi fuqarolari orasidan ishga qabul qilingan rahbar, muhandis-pedagog va texnik xodimlar mehnatiga haq to‘lash uchun amaldagi normativlarga muvofiq har yilgi budjet mablag‘lari ajratsin.
 3. “O‘zbekturizm” milliy kompaniyasi:
 Respublika mehmonxona xo‘jaligi va turizm O‘zbekiston-Turkiya litseyi bilan, respublika turistik kompleksi ehtiyojlariga muvofiq, malakali kadrlar tayyorlashda hamkorlik qilish to‘g‘risida uzoq muddatli shartnoma tuzsin;
 O‘zbekiston Respublikasining mehmonxona komplekslarida va chet mamlakatlarda ishlab chiqarish praktikasini sifatli o‘tkazishni, keyinchalik ularni egallagan hunari va malakasiga muvofiq ishga joylashtirishni ta’minlasin;
 litseyning o‘quv-moddiy negizini yangilab borish, pedagog kadrlarni rag‘batlantirish uchun xap yili qo‘shimcha mablag‘lar ajratsin.
 4. O‘zbekiston Respublikasi Xalq ta’limi vazirligi va “O‘zbekturizm” milliy kompaniyasi: 
 2 oy muddatda Turkiya Respublikasining Milliy ta’lim vazirligi va Turizm vazirligi bilan mazkur litseyni uslubiy, kadrlar va moddiy-texnikaviy ta’minlashda o‘zaro hamkorlik qilish, ushbu o‘quv yurti o‘quvchilarining Turkiyaning yuqori klassli otellarida tajriba o‘rganishini tashkil etish to‘g‘risida bitim tuzsinlar;
 1993/94-o‘quv yili boshlangungacha litseyning o‘quv kabinetlari va laboratoriyalarini ta’mirlashni hamda zarur texnika vositalari, laboratoriya asbob anjomlari bilan jihozlashni ta’minlasinlar;
 mazkur litseyda qo‘llanish uchun Turkiya tomonidan berilgan o‘quv-dasturiy hujjatni bir oy muddatda o‘rgansinlar, zarurat bo‘lganda uni O‘zbekistonning milliy xususiyatlari va an’analarini hisobga olgan holda qayta ishlasinlar hamda unga tuzatishlar kiritsinlar;
 “O‘zbekturizm” milliy kompaniyasining mintaqaviy bo‘linmalari, Qoraqalpog‘iston Respublikasi, viloyatlar va Toshkent shahar xalq ta’limi boshqarmasi organlari ishtirokida har yili xizmat ko‘rsatish sohasi kasblariga moyil va zarur bazaviy ma’lumotga ega bo‘lgan yoshlarni Respublika mehmonxona xo‘jaligi va turizm O‘zbekiston-Turkiya litseyida o‘qishga yuborish uchun tanlashni amalga oshirsinlar.
 5. Toshkent shahar hokimligi bir oy muddatda Respublika mehmonxona xo‘jaligi va turizm O‘zbekiston-Turkiya litseyi binosi va xonalarini u yerda joylashgan boshqa tashkilotlardan bo‘shatsin.
 6. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari mintaqa ehtiyojlariga muvofiq Respublika mehmonxona xo‘jaligi va turizm O‘zbekiston-Turkiya litseyida o‘qishga yuborish uchun iqtidorli yoshlarni tanlashga amaliy yordam ko‘rsatishda faol qatnashsinlar.
 7. O‘zbekiston Respublikasi Oliy va o‘rta maxsus ta’lim vazirligi Xalq ta’limi vazirligi “O‘zbekturizm milliy kompaniyasi bilan birgalikda iqtidorli yoshlarning zamonaviy mehmonxona xo‘jaligi hamda turistik komplekslar mutaxassisliklari bo‘yicha kasb ma’lumotini uzluksiz davom ettirishlari uchun Respublika mehmonxona xo‘jaligi va turizm O‘zbekiston-Turkiya litseyini tamomlaganlarni oliy va o‘rta maxsus o‘quv yurtlariga qabul qilish shartlari va tartibini belgilasinlar.
 8. Mazkur qarorning bajarilishini nazorat qilish Vazirlar Mahkamasining ijtimoiy masalalar, fan va madaniyat bo‘limiga yuklatilsin.